smcproject/ml-wiki-sentences huggingface dataset:
അവരുടെ സുഹൃത്തുക്കളും ഈ വകുപ്പിലെ സഹപ്രവർത്തകരും ആയിരുന്ന പ്രൊഫസർമാരായ സജ്‌നി മുഖർജിയും സുപ്രിയ ചൗധരിയും 2002-ൽ അവർക്കായി ലിറ്ററേച്ചർ ആൻഡ് ജെണ്റർ: എസ്സേസ് ഫോർ ജശോധര ബാഗ്ചി (സാഹിത്യവും ലിംഗഭേദവും: ജസോധര ബാഗ്‌ചിക്ക് വേണ്ടിയുള്ള ലേഖനങ്ങൾ) എന്ന ഒരു വിശിഷ്ടമായ ഫെസ്റ്റ്‌സ്‌ക്രിഫ്റ്റ് എഡിറ്റുചെയ്‌തു.
പീറ്റർ ഡ്രോങ്കെ, കിറ്റി സ്‌കൂലാർ ദത്ത, ഹിമാനി ബാനർജി, മാലിനി ഭട്ടാചാര്യ, ഷീല ലാഹിരി ചൗധരി, സുപ്രിയ ചൗധരി, തനിക സർക്കാർ, ഭാസ്വതി ചക്രവർത്തി, അദിതി ചക്രവർത്തി തുടങ്ങിയ ബാഗ്‌ചിയുടെ പ്രിയപ്പെട്ട അദ്ധ്യാപകർ, സുഹൃത്തുക്കൾ, മുൻ വിദ്യാർത്ഥികൾ, സഹപ്രവർത്തകർ എന്നിവർ ഇതിലേക്ക് സംഭാവന നൽകിയവരിൽ ഉൾപ്പെടുന്നു.
തന്റെ മരണം വരെ ഇംഗ്ലീഷ് ഡിപ്പാർട്ട്‌മെന്റിലെ സെമിനാറുകളിലും പ്രഭാഷണങ്ങളിലും സ്ഥിരവും സജീവവുമായ പങ്കാളിയായിയുന്ന ബാഗ്ചി, വിരമിച്ചതിന് ശേഷവും കുറച്ച് വർഷങ്ങൾ അതിന്റെ ബോർഡ് ഓഫ് സ്റ്റഡീസിൽ അംഗമായിരുന്നു.
ചുരുങ്ങിയ സമയത്തിനുള്ളിൽ, അവരുടെ ജോലിയോടും വിദ്യാർത്ഥികളോടുമുള്ള അപാരമായ അർപ്പണബോധത്തിന് അവർ അംഗീകരിക്കപ്പെട്ടു.
ജാദവ്പൂർ സർവകലാശാലയിലെ ഇംഗ്ലീഷ് ഡിപ്പാർട്ട്മെന്റിൽ ഗവേഷണ സംസ്കാരം പ്രോത്സാഹിപ്പിച്ചത് അവരുടെ ഏറ്റവും പ്രധാനപ്പെട്ട സംഭാവനയായി കണക്കാക്കപ്പെടുന്നു.
2014-ൽ, കൊൽക്കത്ത പുസ്തകമേളയുടെ സംഘാടകർ യശോധരയുടെ പുസ്തകമായ പരിജയീ നാരി ഒ മാനബധികർ (കുടിയേറ്റ സ്ത്രീകളും മനുഷ്യാവകാശങ്ങളും) അതിന്റെ "വിവാദപരമായ" സ്വഭാവം കാരണം അതിന്റെ പ്രകാശനം നിർത്തിവച്ചതായി അവരുടെ മകൾ ടിസ്റ്റ ബാഗ്ചി പറഞ്ഞു.
വിരമിച്ച ശേഷവും അവർ ഇന്ത്യയിൽ നിരവധി കോൺഫറൻസുകളിൽ പങ്കെടുക്കുകയും ജാദവ്പൂർ സർവകലാശാലയിലെ ഇംഗ്ലീഷ് ഡിപ്പാർട്ട്മെന്റുമായി അടുത്ത ബന്ധം പുലർത്തുകയും ചെയ്തു.
കൊൽക്കത്തയിലെ സചേതന എന്ന ഫെമിനിസ്റ്റ് സംഘടനയുടെ സ്ഥാപക അംഗങ്ങളിൽ ഒരാളാണ് അവർ.
2001 ഒക്‌ടോബർ മുതൽ 2008 ഏപ്രിൽ വരെ അവർ പശ്ചിമ ബംഗാൾ വനിതാ കമ്മീഷൻ ചെയർപേഴ്‌സണായിരുന്നു.
ജാദവ്പൂർ സർവ്വകലാശാല കാമ്പസിൽ ഒരു വിദ്യാർത്ഥിനിയെ പീഡിപ്പിക്കപ്പെട്ട സംഭവത്തിൽ നീതിയുക്തവും അടിയന്തിരവുമായ അന്വേഷണം ആവശ്യപ്പെട്ട് നടത്തിയ 2014-ലെ ജാദവ്പൂർ സർവ്വകലാശാലാ പ്രതിഷേധങ്ങൾക്ക് ബാഗ്ചി തന്റെ പിന്തുണ നൽകി.
പശ്ചിമ ബംഗാൾ വനിതാ കമ്മീഷനെ പ്രതിനിധീകരിച്ച് ധന്താലയിൽ സ്ത്രീകളെ പീഡിപ്പിക്കുകയും ബലാത്സംഗം ചെയ്യുകയും ചെയ്തതിനെക്കുറിച്ച് അന്വേഷണം ആവശ്യപ്പെട്ട് അവർ സംസാരിച്ചു.
നിലവിലെ വൈസ് ചാൻസലറിനെതിരെ പ്രതിഷേധിച്ച് പശ്ചിമ ബംഗാൾ ഗവർണറും യൂണിവേഴ്‌സിറ്റി ചാൻസലറുമായ കേസരി നാഥ് ത്രിപാഠിയെ കണ്ട അഞ്ച് എമിറിറ്റസ് പ്രൊഫസർമാരുടെ സംഘത്തിന്റെ ഭാഗമായിരുന്നു അവർ.
2015 ജനുവരി 9-ന് രാവിലെ, തൻ്റെ 77  ആം വയസ്സിൽ ബാഗ്ചി അന്തരിച്ചു.
ബാഗ്‌ചിയുമായി അടുത്ത ബന്ധം പുലർത്തിയിരുന്ന പുനർനബ എന്ന സന്നദ്ധ സംഘടന 2015 മുതൽ എല്ലാ വർഷവും ബാഗ്‌ചിയുടെ സ്മരണയ്ക്കായി ഒരു പ്രഭാഷണം ഉൾപ്പെടെ ജശോധര ബാഗ്‌ചി അനുസ്മരണ പരിപാടി സംഘടിപ്പിച്ചുവരുന്നു.
ഡിപ്പാർട്ട്‌മെന്റിലെ വിദ്യാർത്ഥികൾക്കിടയിലെ വ്യക്തിഗത ബുദ്ധിമുട്ടുകൾ നേരിടാൻ ജാദവ്പൂർ സർവകലാശാലയിലെ ഇംഗ്ലീഷ് ഡിപ്പാർട്ട്‌മെന്റിൽ, ബാഗ്‌ചിയുടെ കുടുംബത്തിന്റെ പിന്തുണയോടെ 2019-ൽ ജശോധര ബാഗ്‌ചി മെമ്മോറിയൽ ഹാർഡ്‌ഷിപ്പ് ഫണ്ട് രൂപീകരിച്ചു.
സാമ്പത്തിക വിദഗ്ധൻ അമിയ കുമാർ ബാഗ്ചിയെ ആണ് യശോധര വിവാഹം കഴിച്ചത്.
പുസ്‌തകങ്ങൾ (രചയിതാവ്, എഡിറ്റ് ചെയ്‌തത്, കോ-എഡിറ്റ് ചെയ്‌തത്) ലിറ്ററേച്ചർ, സൊസൈറ്റി ആൻ ഐഡിയോളജി ഇൻ ദ വിക്ടോറിയൻ ഇറ (എഡിറ്റഡ്), (1992) ഇന്ത്യൻ വുമൺ: മിത്ത് ആൻഡ് റിയാലിറ്റി (എഡിറ്റഡ്), (1995) ലവ്ഡ് ആൻഡ് അൺലവ്ഡ്:ദ ഗേൾ ചൈൾഡ് ഇൻ ദ ഫാമിലി (ജബ ഗുഹ പിയാലി സെൻഗുപ്ത എന്നിവരോടൊപ്പം)(1997) ജെം-ലൈക്ക് ഫ്ലേം: വാൾട്ടർ പേറ്റർ ആൻഡ് ദ 19ത് ചെഞ്ച്വറി പാരഡിം ഓഫ് മോഡേണിറ്റി (1997) തിങ്കിങ് സോഷ്യൽ സയൻസ് ഇൻ ഇന്ത്യ:എസ്സേസ് ഇൻ ഓൺർ ഓഫ് ആലീസ് തോണർ (കൃഷ്ണരാജ്, സുജാത പട്ടേൽ എന്നിവരോടൊപ്പം കോ-എഡിറ്റ് ചെയ്തത്)(2002) ദ ട്രോമ ആൻഡ് ദ ത്രംഫ്: ജെൻഡർ ആൻഡ് പാർട്ടീഷൻ ഇൻ ഈസ്റ്റേൺ ഇന്ത്യ, 2 വാല്യങ്ങൾ (സുഭോരഞ്ജൻ ദാസ്ഗുതയോടൊപ്പം കോ-എഡിറ്റ് ചെയ്തത്) (വാല്യം. 1 2003, വാല്യം. 2 2009) ദ ചേഞ്ചിങ് സ്റ്ററ്റസ് ഓഫ് വുമൺ ഇൻ വെസ്റ്റ് ബംഗാൾ 1970–2000: ദ ചലഞ്ചസ് എഹെഡ് (എഡിറ്റഡ്), (2005) ഇൻറ്ററഗേറ്റിങ് മദർഹുഡ് (2016) അവലംബം പുറം കണ്ണികൾ ഫ്രീഡം ഇൻ ആൻ ഐഡിയം ഓഫ് ലോസ് "പാർട്ടീഷൻ ത്രൂ എ വുമൺസ് ഐ" (വിഭജനം ഒരു സ്ത്രീയുടെ കണ്ണിലൂടെ), കിഴക്കൻ ഇന്ത്യയിലെ ലിംഗഭേദത്തെയും വിഭജനത്തെയും കുറിച്ചുള്ള ബാഗ്ചിയുടെ അക്കാദമിക് പ്രവർത്തനങ്ങളെക്കുറിച്ചുള്ള ലേഖനം.
"ജെന്റർ ജസ്റ്റിസ്" (ലിംഗനീതി), നിയമ പരിഷ്കരണത്തിലെ ലിംഗ കാഴ്ചപ്പാടുകളെക്കുറിച്ചുള്ള ബാഗ്ചിയുടെ ലേഖനം, എഡിബി റിവ്യു , 2005 "ദ വുമൺ ഷേപ്പ്ഡ് ബൈ മദർ" (അമ്മ രൂപപ്പെടുത്തിയ സ്ത്രീ), ഇന്ത്യൻ സ്ത്രീകളുടെ വ്യക്തിഗത വിവരണങ്ങളെക്കുറിച്ചുള്ള ബാഗ്ചിയുടെ സഹ-എഡിറ്റഡ് ലേഖനം "ദ ദേവി കൾട്ട് ആൻഡ് ഗേൾ ചൈൾഡ്" (ദേവി ആരാധനയും പെൺകുട്ടിയും).
ബംഗാളിലെ പെൺകുട്ടികളെക്കുറിച്ചുള്ള ബാഗ്ചിയുടെ സഹ-എഡിറ്റഡ് വാല്യത്തിലെ ലേഖനം
ജസിയ നികുതി ഇംഗ്ലീഷ് വിലാസം https://ml.wikipedia.org/wiki/Jizya
ഇസ്‌ലാമിക നിയമം അനുസരിച്ച് ഒരു ഇസ്‌ലാമികരാഷ്ട്രത്തിൽ സ്ഥിരവാസികളായ അമുസ്‌ലിംകൾ ( ദിമ്മി ) വർഷത്തിൽ നൽകേണ്ടിവന്നിരുന്ന നികുതിയാണ് ജിസ്‌യ (കപ്പം) ( അറബി : جِزْيَة ‬ ; [d͡ʒizjah] ) .
ദിമ്മി സമൂഹത്തിലെ സ്വതന്ത്രരും ബുദ്ധിസ്ഥിരതയുമുള്ള എല്ലാ പുരുഷന്മാർക്കും ജിസ്‌യ നൽകൽ നിർബന്ധമാണെന്ന് പണ്ഡിതന്മാർ അഭിപ്രായപ്പെടുന്നുണ്ട് .
എന്നാൽ അവരിലെ സ്ത്രീകൾ, കുട്ടികൾ, വയോധികർ, വികലാംഗർ, സ്ഥിരരോഗികൾ, ബുദ്ധിസ്ഥിരതയില്ലാത്തവർ, സന്ന്യാസിമാർ, അടിമകൾ എന്നിവരൊക്കെ ജിസ്‌യയിൽ നിന്ന് ഒഴിവാക്കപ്പെട്ടുവന്നു .
പ്രദേശത്ത് താൽക്കാലികമായി തങ്ങുന്നവർ , രാഷ്ട്രത്തിന്റെ സൈനികസേവനത്തിൽ പങ്കാളികളാകുന്നവർ ദരിദ്രർ എന്നിവരെയും ജിസ്‌യയിൽ നിന്ന് ഒഴിവാക്കപ്പെട്ടു .
ഇസ്‌ലാമിക നിയമമനുസരിച്ച് ദിമ്മികളിലെ വയോധികർ, വികലാംഗർ എന്നിവർക്കൊക്കെ പെൻഷൻ നൽകൽ ഭരണകൂടത്തിന്റെ ബാധ്യതയാണ്.
ഈ നികുതിയ്ക്ക് പകരമായി അമുസ്ലിംകൾക്ക് അവരുടെ മതവിശ്വാസം തുടരുകയും സാമൂഹികമായ സ്വയംഭരണം ഒരുപരിധിവരെ അനുഭവിക്കുകയും ബാഹ്യ ആക്രമണങ്ങളിൽ നിന്ന് മുസ്ലിം ഭരണകൂടത്തിന്റെ സംരക്ഷണം അ‌നുഭവിക്കുകയും ചെയ്യാനാകുമായിരുന്നു.
നിർബന്ധിത സൈനിക സേവനവും മുസ്ലിം പൗരന്മാർ ന‌ൽകേണ്ടിയിരുന്ന സക്കാത്ത് എന്ന നികുതിയും ഇവർക്ക് ഒഴിവാക്കി നൽകിയിരുന്നു .
ഖുർആനും ഹദീസുകളും ജിസിയയെ പരാമർശിക്കുന്നുണ്ടെങ്കിലും അതിന്റെ തുകയോ നിരക്കോ നിശ്ചയിച്ചിട്ടില്ല.
എന്നിരുന്നാലും, ആദ്യകാല മുസ്‌ലിം ഭരണാധികാരികൾ ബൈസന്റൈൻ, സസാനിയൻ സാമ്രാജ്യങ്ങൾ പോലുള്ള കീഴടക്കിയ ഭൂമികളുടെ മുൻ ഭരണാധികാരികളുടെ കീഴിൽ സ്ഥാപിതമായ നിലവിലുള്ള നികുതി വ്യവസ്ഥകളും കപ്പവും സ്വീകരിച്ചുവെന്ന് പണ്ഡിതന്മാർ പ്രധാനമായും സമ്മതിക്കുന്നു.
മുസ്ലിം ഭരണാധികാരികളുടെ കാഴ്ചപ്പാടിൽ അമുസ്ലിംകൾ രാജ്യത്തിന് കീഴ്പ്പെട്ടിരിക്കുന്നു എന്നതിനും നാട്ടിലെ നിയമങ്ങൾ അനുസരിക്കുന്നു എന്നതിനുമുള്ള തെളിവായിരുന്നു ഈ നികുതി .
പത്തൊൻപതാം നൂറ്റാണ്ടുവരെ പേർഷ്യയിലും ചില വടക്കൻ ആഫ്രിക്കൻ രാജ്യങ്ങളിലും ജസിയ നിലവിലുണ്ടായിരുന്നു.
ഇരുപതാം നൂറ്റാണ്ടിൽ ഇത് ഏകദേശം പൂർണ്ണമായി അപ്രത്യക്ഷമായി.
ഇസ്ലാമിക രാജ്യത്തെ ഭരണകൂടങ്ങൾ ഈ നികുതി ഇപ്പോൾ പിരിക്കുന്നില്ല.
ഐ.എസ്.ഐ.എസ്. , താലിബാൻ മുതലായ വിഭാഗങ്ങൾ ഈ നികുതി ഇവരുടെ നിയന്ത്രണത്തിലുള്ള പ്രദേശങ്ങളിൽ പിരിക്കാറുണ്ട്.
ഇരുപത്തൊന്നാം നൂറ്റാണ്ടിൽ ഈ നികുതി നിയമത്തിനു മുന്നിലുള്ള തുല്യത, പൗരാവകാശങ്ങൾ മുതലായ ആശയങ്ങൾക്ക് കടകവിരുദ്ധമായാണ് കണക്കാക്കപ്പെടുന്നത്.
സക്കാത്തും ജസിയയും സക്കാത്ത് ജസിയ മുസ്ലിംകളെ ബന്ധിക്കുന്നത് അമുസ്ലിംകളെ ബന്ധിക്കുന്നത് ഒരു മുസ്ലിമിന്റെ വരവും സ്വത്തും നിസാബിൽ (ഒരു നിശ്ചിത അളവിൽ) കവിഞ്ഞാൽ സക്കാത്ത് നിർബന്ധമാണ്.
ജസിയ സൈനികസേവനത്തിന് ശേഷിയുള്ള എല്ലാ അമുസ്ലിം പുരുഷന്മാർക്കും നിർബന്ധമാണ്, അവരുടെ വരവിലോ സ്വത്തിന്റെ അളവിലോ അല്ല ഇത് നിർണ്ണയിക്കപ്പെടുന്നത്.
ഒരു ചന്ദ്രവർഷത്തിനിടയിൽ തുടർച്ചയായി ഉള്ള വരവിനോ കൈവശം വെച്ചനുഭവിക്കുന്ന സ്വത്തിനോ - നിസാബിൽ കവിയുന്ന തുകയ്ക്ക വിളവെടുക്കുന്ന (വരവിന്റെ) തീയതിയിൽ ഒടുക്കണം.
എല്ലാ സ്വത്തിലും വരവിലും എല്ലാ വർഷവും അല്ലെങ്കിൽ വാർഷിക-പാദ വ്യവസ്ഥിതിയിൽ നിസാബിന്റെ അടിസ്ഥാനമില്ലാതെ ഒടുക്കണം.
പ്രവാചകന്റെ സമയം വരേയും, ഒരു സ്വർണ്ണ ദിനാറും 12 ദിർഹവും; അദ്ദേഹത്തിനു ശേഷം, മിക്കവാരും എല്ലാ സ്വത്തിന്റേയും/വില്പനയുടേയും 20% എങ്കിലും അല്ലെങ്കിൽ അതിൽ കൂടുതലുമായുള്ള മൂന്നു വിഭാഗങ്ങളായി നിശ്ചയിക്കപ്പെട്ടു.
ഇതിന്റെ ഏറ്റവും കൂടിയ നിരക്കായി, ഇസ്ലാമിക സാമ്രാജ്യങ്ങളിലുള്ള കൃഷിയിടങ്ങളിലെ വാർഷിക ഉല്പാദനത്തിന്റെ 33% മുതൽ 80% വരെയും ജസിയ പിരിച്ചെടുത്തിരുന്നു.
സക്കാത്ത് ശരിഅത്തിൽ പ്രതിപാദിക്കപ്പെട്ടതാണ്.
ശരിഅത്തിൽ പ്രതിപാദിക്കപ്പെട്ടിട്ടില്ല; സ്വത്തിന്റെ ഉടമസ്ഥ/ൻ മാത്രം ഒടുക്കിയാൽ മതി.
മുതിർന്ന, ശാരീരിക/കായിക ക്ഷമതയുള്ള, സൈനിക സേവനത്തിനാവശ്യമായ വയസ്സിലുള്ള എല്ലാ അംഗവും ഒടുക്കണം.
സക്കാത്ത് കൊടുക്കാതിരിക്കുന്നത് ചില രാജ്യങ്ങളിൽ പിഴയുളവാക്കുന്നതും ചിലപ്പോൾ ശിക്ഷാർഹവും ആയ കുറ്റമാണ്.
ചിലയിടങ്ങളിൽ ഇളവുകൾ അനുവദനീയമായിരുന്നു.
ജസിയ കൊടുക്കാതിരിക്കുക എന്നത് അമുസ്ലിംകൾ ചെയ്യുന്ന വളരെ വലിയ കുറ്റമായിരുന്നു.
ഇതിന് കുടുംബത്തിന്റെ കൂട്ട തടങ്കലിനും അടിമപ്പെടുത്തലിനും അടക്കം കനത്ത ശിക്ഷ കൊടുത്തിരുന്നു.
അടിമയാക്കപ്പെടുന്ന കുടുംബത്തിലെ സ്ത്രീകളും പെൺകുട്ടികളും ഏതെങ്കിലും മുസ്ലിം ഉടമയുടെ സ്വത്തായിത്തീരുകയും അയാളുടെ വീട്ടു വേലക്കാരും അയാളുടെ സ്വകാര്യ  വേശ്യയും ആയിത്തീരുമായിരുന്നു.
കുടുംബമടക്കം ഇസ്ലാമായി മത പരിവർത്തനം നടത്തുന്നത് ചില സാഹചര്യങ്ങളിൽ ശിക്ഷയിൽ നിന്നും രക്ഷപെടാൻ ഉപകരിച്ചിരുന്നു.
ദൈവത്തിന്റെ സന്തോഷത്തിനും പ്രീതിക്കുമായി നൽകിയിരുന്നു.
ആത്മനിന്ദയോടെയും തന്നെത്തന്നെ ചെറുതാക്കിക്കൊണ്ട് മറ്റുള്ളവരെ സന്തോഷിപ്പിക്കാനായി അവലംബങ്ങൾ
ജസീന്ത ഒകാൻസി ഇംഗ്ലീഷ് വിലാസം https://ml.wikipedia.org/wiki/Jacinta_Ocansey
ഒരു നൈജീരിയൻ - ഘാന സ്റ്റാൻഡ്-അപ്പ് കോമഡിയനും ഗായികയും നടിയുമാണ് ജസീന്ത അസി ഒകാൻസി .
അവരെ "ഘാനയുടെ ഒരേയൊരു ഹാസ്യതാരം" എന്നും തർക്കമില്ലാത്ത "ഘാന കോമഡിയുടെ രാജ്ഞി" എന്നും വിളിക്കുന്നു.
ഘാന ടെർഷ്യറി അവാർഡുകൾ, 2016 ലെ ഏറ്റവും സ്വാധീനമുള്ള വിദ്യാർത്ഥി ഹാസ്യനടി, ഏറ്റവും ജനപ്രിയ വിദ്യാർത്ഥി, ഏറ്റവും രസകരമായ വിദ്യാർത്ഥി എന്നിവ അവർ നേടിയ ചില അവാർഡുകളാണ്.
നൈജീരിയയിൽ അലക്‌സ് ദ്സാബാക്കു ഒകാൻസിയുടെയും യൂക്കറിയ ഒകാൻസിയുടെയും ഏക മകളായി ഒകാൻസി ജനിച്ചു.
അവരുടെ പ്രാഥമിക വിദ്യാഭ്യാസം നൈജീരിയയിൽ ആയിരുന്നു.
അവരുടെ വെസ്റ്റ് ആഫ്രിക്ക സീനിയർ സ്കൂൾ സർട്ടിഫിക്കറ്റ് പരീക്ഷ എഴുതുകയും NIIT യിൽ ഒരു കോഴ്സ് ചെയ്യുകയും ചെയ്ത ശേഷം, അവർ തന്റെ തൃതീയ വിദ്യാഭ്യാസത്തിനായി ഘാനയിലേക്ക് മാറി.
ഘാനയിൽ, പെന്തക്കോസ്ത് യൂണിവേഴ്സിറ്റി കോളേജിൽ അവർ മാസ് കമ്മ്യൂണിക്കേഷൻ പഠിച്ചു.
ഒരു ഹാസ്യനടിയാകുമെന്ന് അവർ ഒരിക്കലും സ്വപ്നം കണ്ടിരുന്നില്ല.
പക്ഷേ കോമഡിയെ ഗൗരവമായി കാണാനുള്ള അമ്മയുടെ ഉപദേശം ശ്രദ്ധിച്ചതാണ് അവളെ ഒരു ഹാസ്യനടിയാകാൻ പ്രേരിപ്പിച്ചത്.
ഡേവിഡ് ഓസ്കാർ പരിചയപ്പെടുത്തിയ ഒസുവിലെ ഒരു കോമഡി ക്ലബ്ബിലെ അവരുടെ പ്രകടനവും മൂവൻപിക്ക് ഹോട്ടലിലെ 2015 അക്വാബ യുകെ കോമഡി നൈറ്റിലെ പ്രകടനവും അവരുടെ വഴിത്തിരിവിലേക്ക് നയിച്ച ചില പ്രകടനങ്ങളിൽ ഉൾപ്പെടുന്നു.
വീണ്ടും 2016-ൽ, നൈജീരിയയിലെ പ്രമുഖ ഹാസ്യനടന്മാരിൽ ഒരാളായ ബുച്ചിയുടെ സഹായത്തോടെ, ഘാനയിലെ ലോർഡ് ഓഫ് ദ റിബ്സ് കോമഡി ഷോയിൽ അവർ അവതരിപ്പിച്ചു.
ഘാനയിലെയും നൈജീരിയയിലെയും മികച്ച കോമഡി ഷോകളിൽ അവർ അഭിനയിച്ചിട്ടുണ്ട്.
കോമഡി നൈറ്റ് വിത്ത് ബുച്ചി (ലാഗോസ്), ശകാര ആൻഡ് ഗാങ് (ലാഗോസ്), കോമഡി എക്സ്പ്രസ്, ഗേൾടോക്ക്, ലാഫ്‌ലൈൻ, ലൈവ് കോമഡി Thursdays, ലോർഡ് ഓഫ് ദ റിബ്‌സ്, ഈസ്റ്റർ കോമഡി ഷോ, ഡികെബി ലൈവ്, ഡികെബി പോയിന്റ് ഓഫ് വ്യൂ, അക്വാബ യുകെ കോമഡി നൈറ്റ്, കോമഡി ബാർ, സിൽവർബേർഡ് കോമഡി നൈറ്റ്, കോർപ്പറേറ്റ് കോമഡി സീരീസ്, എംഎംസി ലൈവ്  എന്നിവ ഇതിൽ ഉൾപ്പെടുന്നു.
മാസ്റ്റർ ഓഫ് സെറിമണി, നടി, ഗായിക എന്നീ നിലകളിൽ അവർ പ്രവർത്തിക്കുന്നു.
യുവോൺ നെൽസന്റെ ഹീൽസ് ആൻഡ് സ്‌നീക്കേഴ്‌സ്, വരാനിരിക്കുന്ന ചിത്രമായ സെൽഫി എന്നിവയിൽ അവർ അഭിനയിച്ചിട്ടുണ്ട്.
എഥൽ എഷുൻ അവതരിപ്പിക്കുന്ന ഗൈറേറ്റ് എന്ന സിംഗിളിലും അഭിനയിച്ചിട്ടുണ്ട്.
ജവാൻ ഓഫ് വെള്ളിമല ഇംഗ്ലീഷ് വിലാസം https://ml.wikipedia.org/wiki/Jawan_of_Vellimala
നവാഗതനായ അനൂപ് കണ്ണൻ സംവിധാനം ചെയ്ത് 2012 ഒക്ടോബർ 19-നു് പുറത്തിറങ്ങിയ മലയാളചലച്ചിത്രമാണ് ജവാൻ ഓഫ് വെള്ളിമല .
മമ്മൂട്ടി , ശ്രീനിവാസൻ , മംമ്ത മോഹൻദാസ് , ആസിഫ് അലി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
ജെയിംസ് ആൽബർട്ട് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
പ്ലേഹൗസ് പ്രൊഡക്ഷൻസിന്റെ ബാനറിൽ മമ്മൂട്ടി തന്നെയാണ് ഈ ചിത്രം നിർമ്മിച്ചിരിക്കുന്നത്.
അഭിനേതാക്കൾ മമ്മൂട്ടി – ഗോപീകൃഷ്ണൻ ശ്രീനിവാസൻ – വർഗ്ഗീസ് മംമ്ത മോഹൻദാസ് – അനിത ആസിഫ് അലി – കോശി ഉമ്മൻ ബാബുരാജ് – ചാക്കോ ലിയോണ ലിഷോയ് – ജെനി രഞ്ജിത്ത് – ഡോക്ടർ ജോജി – അണക്കെട്ടിന്റെ സുരക്ഷാ ഉദ്യോഗസ്ഥൻ സുനിൽ സുഖദ – ഇട്ടിച്ചൻ കോട്ടയം നസീർ – റാഫി കലാഭവൻ നിയാസ് – ഷിബു സാദിഖ് സംഗീതം
"ഒന്നാം കുന്നുമ്മേ" അനിൽ പനച്ചൂരാൻ മമ്മൂട്ടി 1:35 2.
"പൊര നിറഞ്ഞൊരു" അനിൽ പനച്ചൂരാൻ രാകേഷ് ബ്രഹ്മാനന്ദൻ 4:02 3.
"ആലും ആറും" സന്തോഷ് വർമ്മ ബിജിബാൽ 4:28 4.
"മറയുമോ" ആർ. വേണുഗോപാൽ ഹരീഷ് ശിവരാമകൃഷ്ണൻ 4:33 5.
"ഒഴുകി ഞാൻ" സന്തോഷ് വർമ്മ കെ.എസ്. ചിത്ര 4:36 6.
"മറയുമോ (റീമിക്സ്)" ആർ. വേണുഗോപാൽ ഹരീഷ് ശിവരാമകൃഷ്ണൻ 4:05 പുറത്തേക്കുള്ള കണ്ണികൾ ജവാൻ ഓഫ് വെള്ളിമല ഇന്റർനെറ്റ് മൂവി ഡാറ്റാബേസിൽ ജവാൻ ഓഫ് വെള്ളിമല – മലയാളസംഗീതം.
ജസീറ (വിവക്ഷകൾ)
അൽ ജസീറ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അറേബ്യൻ ഉപദ്വീപ് എന്ന ഭൂപ്രദേശം.
അൽ ജസീറ (ടെലിവിഷൻ) അൽ ജസീറ മാസിക അൽ ജസീറ പത്രം അൽ ജസീറ ഇൻഫോർമേഷൻ സെന്റർ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ജെയിൻ എല്ലെൻ ഹെന്നി ഇംഗ്ലീഷ് വിലാസം https://ml.wikipedia.org/wiki/Jane_E.
_Henney
യുഎസിന്റെ ഭക്ഷണ, മയക്കുമരുന്ന് അഡ്മിനിസ്ട്രേഷൻ കമ്മീഷണറായി സേവിക്കുന്ന ആദ്യത്തെ വനിതയാണ് ജെയിൻ എല്ലെൻ ഹെന്നി (ജനനം 1947).
പ്രസിഡന്റ് ബിൽ ക്ലിന്റൺ നിയമിച്ച അവർ 1999 മുതൽ 2001 വരെ എഫ്ഡിഎയിൽ സേവനമനുഷ്ഠിച്ചു.
ജെയ്ൻ ഹെൻനി ജനിച്ചത് ഇന്ത്യാനയിലാണ് .
ഇന്ത്യാന യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എംഡി ബിരുദം മാഞ്ചസ്റ്റർ സർവകലാശാലയിൽ ബിരുദ പരിശീലനം ലഭിച്ചു.
ഹ്യൂസ്റ്റണിലെ ടെക്സസ് എംഡി ആൻഡേഴ്സൺ സെന്റർ ഓഫ് ആൻഡേഴ്സൻ സെന്റർ ഓഫീസ് ബിരുദാനന്തര ജോലി ചെയ്തു.
ഒരു മെഡിക്കൽ ഗൈനക്കോളജിസ്റ്റായി പരിശീലിപ്പിച്ച അവർ 1976 ൽ ദേശീയ കാൻസർ ഇൻസ്റ്റിറ്റ്യൂട്ടിൽ ചേർന്നു.
1976 ൽ ദേശീയ ആരോഗ്യ സ്ഥാപനത്തിൽ ചേർന്നു.
അവർ കാൻസർ തെറാപ്പി, മൂല്യനിർണ്ണയ പരിപാടിയിൽ പ്രവർത്തിക്കുന്നു.
അവലംബം Charles Marwick, "Jane E. Henney, MD, Is New FDA Commissioner", JAMA.
1998;280:1731-1732.
External links National library of Medicine about Jane Ellen Henney Jane E. Henney at the F.D.A. website Appearances on C-SPAN
ജെയിൻ എയറേ
പ്രശസ്ത ഇംഗ്ലീഷ് സാഹിത്യകാരൻ ഷാർലറ്റ് ബ്രൊന്റീ എഴുതി 1847 ഒക്ടോബർ 16ന് ഇംഗ്ലണ്ടിൽ പ്രസിദ്ധീകരിച്ച ഒരു നോവലാണ് ജെയിൻ എയറേ (originally published as Jane Eyre: An Autobiography )"ക്യൂറേർ ബെൽ" എന്ന തൂലികാ നാമത്തിലായിരുന്നു സ്മിത്,എൽഡർ Co.ഓഫ് ലണ്ടൻ പുസ്തകം പ്രസിദ്ധീകരിച്ചത് .
മുഖ്യ കഥാപാത്രമായ ജെയിൻ എയറേ തന്റെ ജീവിതകഥ പറയുന്ന രൂപത്തിലാണ്‌ 38 അധ്യായങ്ങളുള്ള നോവലിന്റെ അവതരണം .
നോർത്ത് ഇംഗ്ലണ്ടിൽ ആണു കഥ നടക്കുന്നത്,അന്നത്തെ ശക്തമായിരുന്ന സാമൂഹിക പ്രശ്നങ്ങളും ചിന്തകളും നോവൽ വിശകലനം ചെയ്യുന്നു  .
ജെയിൻ എയേറെയുടെ ജീവിതത്തിലെ വിവിധ ഘട്ടങ്ങളിലൂടെയാണ് കഥ മുന്നേറുന്നത് .
അനാഥയായ ജെയിൻ ചെറുപ്പകാലം തന്റെ അമ്മയുടെ ബന്ധുവായ റീഡിന്റെ കൂടെയായിരുന്നു താമസിച്ചിരുന്നത്.
പക്ഷെ റീഡിന്റെ മരണശേഷം അദ്ദേഹത്തിന്റെ ഭാര്യയും മക്കളും പത്തുവയസുകാരി ജെയിനിനോട് വളരെ ക്രൂരമായി പെരുമാറുന്നു.
ജെയിനിന്റെ വിഷമം മനസ്സിലാക്കിയ ഡോക്ടർ ലോയ്ഡ് അവളെ ഏതെങ്കിലും സ്കൂളിലേക്കയക്കാൻ ആവശ്യപ്പെടുന്നു.
തുടർന്ന് ജെയിൻ  ധർമസ്ഥാപനമായ ലോവൂഡ് സ്കൂളിലെത്തുന്നു,മോശമായതും വൃത്തിഹീനമായതുമായ അന്തരീക്ഷവും സൗകര്യങ്ങൾ വളരെ കുറവുമായിരുന്ന അവിടം ജെയിനിനു വീണ്ടും കഷ്ടതകൾ നിറഞ്ഞതായിരുന്നു.
സ്കൂളിന്റെ നടത്തിപ്പുകാരനായ കഠിനഹൃദയനായിരുന്ന മിസ്റ്റർ.
ബ്രോക്കൾഹസ്ററ് കുഞ്ഞു ജെയിനിനെ കൂടുതൽ വിഷമിപ്പിക്കുന്നു.
ആറു വർഷത്തെ വിദ്യാഭ്യാസം പൂർത്തിയാക്കിയ ജെയിൻ അതേ സ്കൂളിൽ അദ്ധ്യാപികയായി ജോലിചെയ്തു.
ശേഷം പത്രപരസ്യത്തിലൂടെ മിസ്റ്റർ.
എഡ്‌വേഡ്‌ റോചെസ്റ്ററിന്റെ വീടായ തോൺഫെയ്ൽഡ് ഹാളിൽ കൂടുതൽ മെച്ചപ്പെട്ട ജോലി നേടുന്നു.
അവിടെ ജെയിൻ തികച്ചും സതോഷവതിയായിരുന്നു,ഉടമസ്ഥൻ റോച്ചെസ്റ്ററുമായുള്ള പരിചയം അവളെ അഗാധമായ പ്രണയത്തിലെത്തിക്കുന്നു.
റോചെസ്റ്റർ ജെയിനിനെ വിവാഹം ചെയ്യാൻ തീരുമാനിക്കുന്നു.
പക്ഷേ വിവാഹദിവസം പള്ളിയിൽ വച്ചു റോചെസ്റ്ററിന്റെ നിലവിലുള്ള ഭാര്യയെക്കുറിച്ചുള്ള രഹസ്യങ്ങൾ പുറത്താവുന്നു.
ജെയിൻ അവിടം വിട്ടു പോകുന്നു.
യഥാർത്ഥ സത്യങ്ങൾ മനസ്സിലാക്കിയ ജെയിൻ തിരിച്ചു വന്ന് റോചെസ്റ്ററിന്റെ ഭാര്യയാവുന്നതോടെ നോവൽ ശുഭകരമായി അവസാനിക്കുന്നു.
ജെയിൻ പിയേഴ്സ്
ജെയിൻ മീൻസ് ആപ്പിൾട്ടൺ പിയേർസ് (ജീവിതകാലം : മാർച്ച് 12, 1806 – ഡിസംബർ 2, 1863) അമേരിക്കൻ ഐക്യനാടുകളുടെ പതിന്നാലാമത്തെ പ്രസിഡൻറായിരുന്ന ഫ്രാങ്ക്ലിൻ പിയേർസിൻറയും 1853 മുതൽ 1857 വരെ അമേരിക്കൻ ഐക്യനാടുകളുടെ പ്രഥമവനിതയെന്ന പദവി വഹിച്ചിരുന്ന സ്ത്രീയായിരുന്നു.
ജെയിൻ ഹാർഡ്‍ലി ബെർക്കിലി
എലിസബത്ത് ജെയിൻ റക്കർ ഹാർഡ്‍ലി ബെർക്കിലി (ജീവിതകാലം : സെപ്റ്റംബർ 23, 1911 – സെപ്റ്റബംർ 6, 1964) അമേരിക്കൻ ഐക്യനാടുകളിലെ വൈസ്‍ പ്രസിഡൻറായിരുന്ന ആൽബൻ ഡബ്ല്യൂ.
ബെർക്കിലിയുടെ രണ്ടാംപത്നിയായിരുന്നു.
ജെയിൻ ഹാർഡ്‍ലി ബർക്കിലി എന്നായിരുന്നു അവർ അറിയപ്പെട്ടിരുന്നത്.
മിസൌറിയിലെ കീറ്റെസ്‍വില്ലെയിൽ ജനിച്ച് ജെയിൻ ബെർക്കിലിയുടെ പിതാവ് ഒരു അഭിഭാഷകനും മാതാവ് യൂറോപ്പിൽ പഠനം നടത്തിയ പിയാനിസ്റ്റുമായിരുന്നു.
1931 ൽ അവർ ആദ്യ ഭർത്താവായിരുന്ന കാൾട്ടൺ ഹാർഡ്‍ലിയെ വിവാഹം കഴിച്ചു.
സെൻറ് ലൂയിസിലെ വാഷിങ്ടൺ യൂണിവേഴ്സിറ്റിയിൽവച്ചാണ് ജെയിൻ കാൾട്ടണുമായി കണ്ടുമുട്ടുന്നത്.
1944 ൽ 42 ആമത്തെ വയസിൽ അദ്ദേഹം മരണമടഞ്ഞു.
അവർക്കു രണ്ടു കുട്ടികളാണുണ്ടായിരുന്നത്.
ആൽബൻ ബർക്കിലിയുമായുള്ള വിവാഹം
ഒരു വിഭാര്യനായ വൈസ് പ്രസിഡൻറ് ആൽബൻ ബർക്കിലിയെ അവർ വിവാഹം കഴിക്കുന്നത് 1949 നവംബർ 18 നായിരുന്നു.
അദ്ദേഹത്തിൻ രണ്ടാംപത്നിയായിരുന്നു അവർ.
വിവാഹം നടക്കുന്ന കാലത്ത് ബെർക്കിലിയ്ക്ക് ജെയിനേക്കാൾ 34 വയസ് കൂടുതലുണ്ടായിരുന്നു.
അദ്ദേഹത്തിന് 71 വയസും ജെയിന് 37 വയസും.
ബർക്കിലിയുടെ ആദ്യ പത്നിയായിരുന്ന ഡൊറോത്തി 1947 ൽ മരണപ്പെട്ടു പോയിരുന്നു.
1949 ൽ യുവതിയായ വിധവയെ വാഷിങ്ടണിൽ നടന്ന ഒരു പാർട്ടിയിൽ വച്ച് വൈസ് പ്രസിഡൻറ് അവരെ ആദ്യമായി കാണുന്നത്.
ബർക്കിലിയുമായി പ്രണയത്തിലാകുന്ന കാലത്ത് ജെയിൻ റക്കർ ഹാർഡ്‍ലി ഒരു ഉറച്ച് റിപ്പബ്ലിക്കനായിരുന്നു.
1953 ൽ അവരുടെ ഭർത്താവ് വൈസ് പ്രസിഡൻറു പദം വിട്ടിതിനുശേഷം 1954 ൽ വീണ്ടമൊരു തവണ യു.എസ്. സെനറ്റിലേയ്ക്കു തെരഞ്ഞെടുക്കപ്പെട്ടിരുന്നു.
1956 ൽ അദ്ദേഹം മരണപ്പെടുന്നതുവരെ ഈ പദവിയിലിരുന്നു.
ബെർക്കിലിയുടെ മരണശേഷം, ജെയിൻ ജോർജ്ജ് വാഷിങ്ടൺ യൂണിവേഴ്സിറ്റിയിൽ ഒരു സെക്രട്ടറിയായുള്ള ജോലി സ്വീകരിച്ചു.
1958 ൽ മിസിസ് ബർക്കിലിയുടെ ഓർമ്മക്കുറിപ്പുകൾ “ I Married the Veep” എന്ന പേരിൽ ന്യൂയോർക്കിലെ വാൻഗാർഡ് പബ്ലീഷേർസ് പുറത്തിറക്കിയിരുന്നു.
1964 ൽ ഒരു ഹൃദയാഘാതത്താൽ മരണപ്പെടുന്നതുവരെ ജോർജ്ജ് വാഷിങ്ടൺ ഡി.സി.യിലെ യൂണിവേഴ്സിറ്റിയിലെ ജോലി അവർ ചെയ്തിരുന്നു .
അവലംബം ↑ "The Merry Widower", Time , August 22, 1949 ↑ "The Veep Yields", Time , November 7, 1949 ↑ "Milestones", Time, September 18, 1964
ജെയിൻ കാമ്പിയോൺ
ജെയിൻ എലിസബത്ത് കാമ്പിയോൺ (ജനനം : 1954 ഏപ്രിൽ 30) ഒരു ന്യൂസിലാന്റുകാരിയായ തിരക്കഥാകൃത്തും നിർമ്മാതാവും സംവിധായികയുമാണ്.
മികച്ച സംവിധായികക്കുള്ള അക്കാദമി പുരസ്കാരത്തിനായി നാമനിർദ്ദേശം ചെയ്യപ്പെട്ട എക്കാലത്തേയും അഞ്ച് വനിതകളിൽ രണ്ടാമത്തെയാളായിരുന്നു ജെയിൻ കാമ്പിയോൺ.
അതുപോലെതന്നെ കാൻസ് ഫിലിം ഫെസ്റ്റിവലിലെ  പാം ഡി’ഓർ പ്രൈസ് ലഭിക്കുന്ന ചരിത്രത്തിലതന്നെ ഇന്നുവരെയുള്ള ഏക വനിതാ സിനിമാനിർമ്മാതാവാണ് അവർ.
1993 ൽ അവർ സംവിധാനം ചെയ്ത ‘ദ പിയാനോ’ എന്ന ചിത്രത്തിനാണ് ഈ സമ്മാനം ലഭിച്ചത്.
ഇതേ ചിത്രംതന്നെ ഏറ്റവും മികച്ച യഥാർത്ഥ തിരക്കഥക്കുള്ള അക്കാദമി പുരസ്കാരവും കരസ്ഥമാക്കിയിരുന്നു.
ഒരു നടിയും എഴുത്തുകാരിയും പിന്തുടർച്ചാവകാശിയുമായിരുന്ന എഡിത്തിൻറേയും (മുൻകാലത്ത്, ബെവെർലി ജ്യോർജെറ്റ് ഹന്നാ) ഒരു നാടക, ഓപ്പറ സംവിധായയകനായിരുന്ന റിച്ചാർഡ് എം. കാമ്പിയോണിൻറേയും രണ്ടാമത്തെ പുത്രിയായി ന്യൂസിലാൻറിലെ വെല്ലിംഗണിലാണ് ജെയിൻ കാമ്പിയോൺ ജനിച്ചത്.
ജയിൻ കാമ്പിയോണിന്റെ അമ്മ വഴിയുള്ള പ്രപിതാമഹൻ റോബർട്ട് ഹന്നാ, ആൻഡ്രിം ഹൌസ് ഉടമയായിരുന്ന ഷൂ നിർമ്മാതാവായിരുന്നു.
അവരുടെ പിതാവ് എസ്ക്ലൂസീവ് ബ്രദറൻ പ്രസ്ഥാനത്തിലുള്ള കുടുംബത്തിൽനിന്നായിരുന്നു.
അവരേക്കാൾ ഒന്നരവയസിനു മൂത്ത് അന്ന എന്ന സഹോദരിയോടും ഏഴു വയിസിന് ഇളയതായ മൈക്കൾ എന്ന സഹോദരനുമൊപ്പം ന്യൂസിലാൻറ് തിയേറ്റർ പരിസരത്താണ് ജെയിൻ കാമ്പിയോൺ വളർന്നത്.
ജെയിനിന്റെ മാതാപിതാക്കൾ ന്യൂസിലാന്റ് പ്ലെയർ തിയേറ്റർ ഗ്രൂപ്പിന്റെ സ്ഥാപകരായിരുന്നു.
ആദ്യകാലത്ത് നാടകം അല്ലെങ്കിൽ അഭിനയം തൊഴിലായി സ്വീകരിക്കുന്നതിനോടു വിമുഖത കാട്ടുകയും വിക്ടോറിയ യൂണിവേഴ്സിറ്റി ഓഫ് വെല്ലിംഗ്ടണിൽനിന്ന്  1975 ൽ അന്ത്രോപോളജിയിൽ ബാച്ചിലർ ബിരുദം കരസ്ഥമാക്കുകയും ചെയ്തു.
1976 ൽ ലണ്ടനിലെ ചെൽസ ആർട്ട് സ്കൂളിൽ ചേർന്ന കാമ്പിയോൺ, യൂറോപ്പിലുടനീളം സഞ്ചരിച്ചിരുന്നു.
1981ൽയൂണിവേഴ്സിറ്റി ഓഫ് സിഡ്നിയിലെ കീഴിലുള്ള സിഡ്നി കോളജ് ഓഫ് ആർട്സിൽനിന്ന് വിഷ്വൽ ആർട്സിൽ (ചിത്രകല) ഗ്രാജ്വേറ്റ് ഡിപ്ലോമ കരസ്ഥമാക്കി.
വിദ്യാഭ്യാസം ആർട്ട് സ്കൂളിനെ  അടിസ്ഥാനമാക്കിയായിരുന്നതിനാൽ  കാമ്പിയോൺ, തന്റെ കലാപരമായ ആശയങ്ങളിൽ അയുക്തിക ചിത്രകാരനായിരുന്ന ഫ്രിഡ കാഹ്ലോ, ശിൽപ്പി ജോസഫ് ബ്യൂസ് എന്നിവരുടെ  സ്വാധീനമുണ്ടെന്ന് എടുത്തു പറയാറുണ്ടായിരുന്നു.
ഒരു മാദ്ധ്യമമായ പെയിന്റിംഗിന്റെ പരിമിതിയിൽ അതൃപ്തിയാകുകയും സിനിമാ രംഗത്തേയ്ക്കു പ്രവേശിക്കുകയും ചെയ്ത കാമ്പിയോൺ 1980 ൽ ‘ടിഷ്യൂസ്’ എന്ന പേരിൽ തന്റെ ആദ്യ ഹ്രസ്വ ചിത്രം നിർമ്മിക്കുകയും ചെയ്തു.
1981 ൽ അവർ ഓസ്ട്രേലിയൻ ഫിലിം, ടെലിവിഷൻ ആൻറ് റേഡിയോ സ്കൂളിൽ തുടർപഠനം നടത്തുകയും അവിടെവച്ച് കൂടുതൽ ഹ്രസ്വ ചിത്രങ്ങളുടെ സൃഷ്ടി നടത്തുകയും 1984 ൽ അവിടെനിന്നു ബിരുദം നേടുകയും ചെയ്തു.
സിനിമാരംഗം വർഷം സിനിമ Credited as കുറിപ്പുകൾ സംവിധായിക രചയിതാവ് നിർമ്മാതാവ് 1980 Tissues അതെ അതെ Short film 1981 Mishaps of Seduction and Conquest അതെ അതെ Short film 1982 Peel: An Exercise in Discipline അതെ അതെ Short film 1983 Passionless Moments അതെ അതെ അതെ Short film 1984 A Girl's Own Story അതെ അതെ Short film After Hours അതെ അതെ Short film 1986 Two Friends അതെ Telefilm 1989 Sweetie അതെ അതെ Debut feature film 1990 An Angel at My Table അതെ 1993 The Piano അതെ അതെ 1996 The Portrait of a Lady അതെ 1999 ഹോളി സ്‌മോക്ക് അതെ അതെ Soft Fruit അതെ 2003 In the Cut അതെ അതെ 2006 The Water Diary അതെ അതെ Short film.
Included as a segment in the 2008 anthology film 8 Abduction: The Megumi Yokota Story അതെ Documentary 2007 The Lady Bug അതെ അതെ Short film.
Segment from the anthology film To Each His Own Cinema 2009 Bright Star അതെ അതെ 2012 I'm the One അതെ Short film 2013 Top of the Lake അതെ അതെ അതെ Miniseries 2016 Family Happiness അതെ Short film 2017 They അതെ Top of the Lake: China Girl അതെ അതെ അതെ Miniseries അവലംബം ↑ ↑ "'Piano's' Jane Campion Is First Female Director to Win; 'Concubine's' Chen Kaige Has First Chinese-Film Victory: 'Piano', 'Concubine', Share the Palme D'Or" , Los Angeles Times , 25 May 1993; retrieved 6 May 2012.
↑ ↑ ↑ ↑ ↑ ↑ ↑ ↑ ↑ ↑ Mark Stiles, "Jane Campion", Cinema Papers , December 1985, pp. 434-435, 471
ജെയിൻ പോർട്ടർ ഇംഗ്ലീഷ് വിലാസം https://ml.wikipedia.org/wiki/Jane_Porter Engraving of the author from an 1846 edition of The Pastor's Fireside
ജെയിൻ പോർട്ടർ (ജീവിതകാലം: 17 ജനുവരി 1776 - 24 മെയ് 1850) ഒരു ഇംഗ്ലീഷ് ചരിത്ര നോവലിസ്റ്റ്, നാടകകൃത്ത്, സാഹിത്യകാരി എന്നീ നിലകളിൽ പ്രശസ്തയായ വനിതയായിരുന്നു.
അവളുടെ കൃതിയായ "സ്കോട്ടിഷ് ചീഫ്സ്" ആദ്യകാല ചരിത്ര നോവലുകളിലൊന്നായി കണക്കാക്കപ്പെടുന്നതു കൂടാതെ സ്കോട്ട്ലൻഡിലെ കുട്ടികൾക്കിടയിൽ ഇന്നും പ്രിയകരമായി നിലനിൽക്കുന്നു.
വില്യം പോർട്ടറുടെയും ജെയ്ൻ ബ്ലെൻകിൻസോപ്പിന്റെയും അഞ്ച് മക്കളിൽ മൂന്നാമത്തേയാളായി ഡർഹാമിലാണ് ജെയ്ൻ പോർട്ടർ ജനിച്ചത്.
പിതാവിന്റെ മരണശേഷം അവളുടെ കുടുംബം എഡിൻ‌ബർഗിലേക്ക് മാറിത്താമസിക്കുകയും അവിടെ സർ വാൾട്ടർ സ്കോട്ട് ഒരു സ്ഥിര സന്ദർശകനായിരുന്നു.
കുറച്ചു കാലം കഴിഞ്ഞ് കുടുംബം ലണ്ടനിലേക്ക് താമസം മാറ്റുകയും അവിടെ സഹോദരിമാർ എലിസബത്ത് ഇഞ്ച്ബാൾഡ് , അന്ന ലെയ്റ്റിഷ്യ ബാർബോൾഡ് , ഹന്നാ മോർ , എലിസബത്ത് ഹാമിൽട്ടൺ , സെലീന ഡാവൻപോർട്ട് , എലിസബത്ത് ബെംഗർ , മിസ്സിസ് ചാമ്പ്യൻ ഡി ക്രെസ്പിഗ്നി തുടങ്ങി സാഹിത്യമേഖലയിലുള്ള നിരവധി വനിതകളെ പരിചയപ്പെട്ടു.
പോർട്ടറിന്റെ സഹോദരങ്ങളും അവരുടെ ജീവിതകാലത്ത് അൽപ്പം പ്രശസ്തി നേടിയിരുന്നു.
അവളുടെ സഹോദരി അന്ന മരിയ പോർട്ടറും ഒരു നോവലിസ്റ്റ് ആയിരുന്നു അതുപോലെതന്നെ അവളുടെ സഹോദരൻ സർ റോബർട്ട് കെർ പോർട്ടർ ഒരു പ്രശസ്തനായ ചിത്രകാരനായിരുന്നു.
അവലംബം ↑ ↑ ↑ {{ cite encyclopedia }} : Unknown parameter | editorlink= ignored ( | editor-link= suggested) ( help ) ↑
ജെയിൻ ഗുഡാൽ ഇംഗ്ലീഷ് വിലാസം https://ml.wikipedia.org/wiki/Jane_Goodall
1934 ഏപ്രിൽ മൂന്നിന് ജനിച്ച ജെയിൻ ഗുഡാൽ പ്രൈമേറ്റുകളെക്കുറിച്ചും നരവംശശാസ്ത്രത്തെക്കുറിച്ചും മൃഗസ്വഭാവങ്ങളെക്കുറിച്ചും പഠനവും ഗവേഷണവും നടത്തുന്ന ലോകപ്രസിദ്ധിയാർജ്ജിച്ച ഒരു വ്യക്തിയാണ്.
ഐക്യരാഷ്ട്രസഭയുടെ സമാധാനവാഹകയും ആണ് ശ്രീമതി ഗുഡാൽ.
ചിമ്പാൻസികളെപ്പറ്റിയുള്ള അറിവിൽ ലോകത്തെ ഏറ്റവും അഗ്രഗണ്യയായാണ് ഗുഡാലിനെ കരുതുന്നത്.
ടാൻസാനിയയിലെ ഗൊംബെ സ്ടീം നാഷണൽ പാർക്കിൽ ചിമ്പാൻസികളുടെ കുടുംബ-സാമൂഹ്യ ജീവിതത്തെക്കുറിച്ച് 45 വർഷം നീണ്ടുനിന്ന പഠനങ്ങളാണ് ഇവരെ ഏറ്റവും ശ്രദ്ധേയയാക്കിയത്.
മൃഗസംരക്ഷണപ്രവർത്തനങ്ങളിലും ഗുഡാലിന്റെ പ്രവർത്തനങ്ങൾ ഏറെ ശ്രദ്ധേയമാണ്.
1996 ൽ നോൺ ഹുമൺ റൈറ്റ്സ് പ്രൊജക്ട് ബോർഡ് സ്ഥാപിതമായ ശേഷം അതിൽ അംഗമായിരുന്നു.
ചിമ്പാൻസികളെ പഠിച്ച ജെയിൻ ഗുഡാലും , ഒറാംഗ് ഉട്ടാങ്ങുകളെ നീരിക്ഷിച്ച ബിറുത്തെ ഗാൽഡികാസും , ഗൊറിലകളെ പഠനവിധേയമാക്കിയ ഡയാൻ ഫോസിയും കൂടിചേരുന്ന വനിത പ്രൈമെറ്റോളജി ത്രിമൂർത്തികൾ ട്രൈമേറ്റ്സ് എന്ന് ഓമനപൂർവ്വം വിളിക്കപ്പെട്ടിട്ടുണ്ട്.
വിഖ്യാതനായ നരവംശ ശാസ്ത്രജ്ഞൻ ലൂയി ലീക്കിയുടെ ശിഷ്യ/സഹപ്രവർത്തകരായിരുന്ന മൂവരേയും ലീക്കി മാലാഖമാർ (Leakeys Angels) എന്നും വിളിക്കപ്പെട്ടിട്ടുണ്ട്.
ഏറെ ജനപ്രിയമായിരുന്ന ചാർളീസ് ഏഞ്ചൽസ് (Charleys Angels) എന്ന ടെലിവിഷൻ സീരിയലിന്റെ ചുവടു പിടിച്ച് നൽകപ്പെട്ട പേരാണിത്.
ജീവിതത്തിലെ ആദ്യ കാലം
1934 ഏപ്രിൽ 3 ന് ഇംഗ്ലണ്ടിലെ ഹാംപ്സ്റ്റഡിൽ ജനിച്ച ഗുഡാലിന് ചെറുപ്പത്തിൽ തന്നെ തന്റെ പിതാവ് നൽകിയ ജൂബിലി എന്ന് പേരുള്ള ഒരു ചിമ്പാൻസിയുടെ പാവയിൽ നിന്നാണ് അവരുടെ മൃഗസ്നേഹം ആരംഭിക്കുന്നത്.
ഇപ്പോഴും അവർ അത് സൂക്ഷിച്ചുവച്ചിട്ടുണ്ട്.
ആഫ്രിക്കയോടും മൃഗങ്ങളോടും വലിയ സ്നേഹം പുലർത്തിയിരുന്ന ഗുഡാൽ അന്ന് ബ്രിട്ടന്റെ കീഴിലായിരുന്ന ടാൻസാനിയയിൽ ആയിരുന്നു ചിമ്പാൻസികളെക്കുറിച്ചുള്ള പഠനത്തിൽ ഏർപ്പെട്ടത്.1960 ജൂണിൽ ടാൻസാനിയയിലെ ഗോംബെ സ്ട്രീം ഗെയിം റിസർവിൽ പ്രവേശിച്ച ഗുഡാൾ പിന്നീട് 20 വർഷങ്ങൾ കൊടുംകാടിനുള്ളിൽ വസിച്ചു.
ചിമ്പാൻസികൂട്ടത്തോടൊപ്പം പാർത്ത് അവയുടെ പെരുമാറ്റരീതികളും പ്രകടനങ്ങളുമൊക്കെ സൂക്ഷ്മമായി നിരീക്ഷിച്ചു.
മനുഷ്യരെപ്പോലെതന്നെ കുടുംബ സാമൂഹികബന്ധങ്ങൾ പുലർത്തുന്ന അവയുടെ ബുദ്ധിപരവും വൈകാരികവുമായ പലതലങ്ങളും ആദ്യം കണ്ടെത്തിയത് ഗുഡാളാണ്.
നാഷണൽ ജോഗ്രഫിക് സൊസൈറ്റി ഡോക്യുമെൻററിയിലൂടെ ഈ ദൗത്യത്തെക്കുറിച്ച് ലോകത്തെയറിയിച്ചു.
ഷാഡോസ് ഓഫ് മാൻ, ചിമ്പാൻസീസ് ഓഫ് ഗോംബെ എന്നിങ്ങനെ പ്രശസ്തമായ നിരവധി ഗ്രന്ഥങ്ങളും ഗുഡാൾ രചിച്ചു.
പരിസ്ഥിതിക്കുവേണ്ടിയും മൃഗസ്നേഹത്തിനുവേണ്ടിയും എന്നും നിലകൊണ്ടിട്ടുള്ള ഗുഡാലിനെത്തേടി നിരവധി പുരസ്കാരങ്ങൾ എത്തുകയുണ്ടായി.
ധാരാളം പുസ്തകങ്ങളും സിനിമകളും അവരെക്കുറിച്ച് ഉണ്ടായിട്ടുണ്ട്.
അവലംബം പുറത്തേക്കുള്ള കണ്ണികൾ Jane Goodall എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജെയിൽബ്രേക്കിങ് ഇംഗ്ലീഷ് വിലാസം https://ml.wikipedia.org/wiki/IOS_jailbreaking iOS jailbreak സ്റ്റോർ, ക്യൂഡിയ
ഐഒഎസ് (iOS), ഐപാഡ്ഒഎസ്(iPadOS)-അധിഷ്‌ഠിത ഓപ്പറേറ്റിംഗ് സിസ്റ്റങ്ങളിൽ പ്രവർത്തിക്കുന്ന ആപ്പിൾ ഉപകരണങ്ങളിൽ, നിർമ്മാതാവ് ഏർപ്പെടുത്തിയ സോഫ്‌റ്റ്‌വെയർ നിയന്ത്രണങ്ങൾ നീക്കം ചെയ്യുന്നതിനായി നടപ്പിലാക്കുന്ന ഒരു സങ്കേതമാണ് ജയിൽബ്രേക്കിംഗ് .
സാധാരണയായി ഇത് കേർണൽ പാച്ചുകളുടെ ഒരു പരമ്പരയിലൂടെയാണ് ചെയ്യുന്നത്.
ഒരു ജയിൽബ്രേക്കിംഗിന് വിധേയമായ ഉപകരണം ഓപ്പറേറ്റിംഗ് സിസ്റ്റത്തിനുള്ളിൽ റൂട്ട് ആക്‌സസ് അനുവദിക്കുകയും ആപ്പ് സ്റ്റോറിൽ ലഭ്യമല്ലാത്ത സോഫ്റ്റ്‌വെയർ ഇൻസ്റ്റാൾ ചെയ്യാനുള്ള അവകാശം നൽകുകയും ചെയ്യുന്നു.
വ്യത്യസ്‌ത ഉപകരണങ്ങളും പതിപ്പുകളും വിവിധ ടൂളുകൾ ഉപയോഗിച്ച് ചൂഷണം ചെയ്യപ്പെടുന്നു.